Tensor. Tensor – matymatyczny uobjekt, ftory poszyrzo defińicyjo skalara i wektora. Używany je uůn m. in. do uopisu geometrycznych przestrzyństw, uobjektůw fizycznych (prawideł przirody) abo rachowańo we maszinowym uczyńu. 
Maszinowe uczyńy.
We informatyce tensor je czynsto defińowany kej wjelowymjarowo sztruktura danych. Je to bazowo sztruktura we programach do maszinowego uczyńo kaj uopisujům uůne neuronowy nec. Wuůnczas tensor wymjaru 0 to je ajnfach skalar, tensor wymjaru 1 to je wektor, dalij tensor wymjaru 2 je identiko co matrix.